b'\n_START_ARTICLE_\nDrag king\n_START_PARAGRAPH_\nDrag king on naispuolinen esiintyv\xc3\xa4 taiteilija, joka pukeutuu miehisiin vaatteisiin ja ilment\xc3\xa4\xc3\xa4 miessukupuolen stereotyyppej\xc3\xa4 esityksess\xc3\xa4\xc3\xa4n. Tyypillinen drag king -esitys koostuu tanssista ja laulusta tai playback-esiintymisest\xc3\xa4. Drag kingit esitt\xc3\xa4v\xc3\xa4t yleens\xc3\xa4 liioitellun machoja mieshahmoja tai imitoivat tunnettuja miehi\xc3\xa4, kuten Elvis Presleyt\xc3\xa4._NEWLINE_Useista drag kingeist\xc3\xa4 tuli t\xc3\xa4hti\xc3\xa4 brittil\xc3\xa4isiss\xc3\xa4 varietee-teattereissa 1800-luvun lopussa ja 1900-luvun alussa, ja brittil\xc3\xa4inen pantomiimi s\xc3\xa4ilytti perinteen naisten esiintymisest\xc3\xa4 miesrooleissa. 2000-luvulla drag kingit ovat alkaneet saavuttaa sen kaltaista mainetta ja huomiota, mist\xc3\xa4 drag queenit ovat olleet tunnettuja jo vuosia.'